FORA LA LLEI ANTITERRORISTA

 En defensa de la llibertat de les persones i de la seva integritat creiem necessari denunciar públicament l'existència d'una llei que vulnera els drets fonamentals de les persones, és èticament inhumana i que é pròpia d'altres èpoques: la Llei Antiterrorista. 

 Aquesta llei excepcional permet la total impunitat per violar la integritat psíquica i física de les persones donada la incomunicació i aïllament total a la que són sotmesos els detinguts i les detingudes durant 5 dies. Aquest règim d'incomunicació impossibilita el dret d'elecció d'advocat i el desenvolupament normal de l'exercici de la defensa durant la declaració policial. En la majoria de casos, l'ordre de detenció es cursa amb la inexistència de més proves inculpatòries que les arrancades en declaracions sota tortura. 

 En primer lloc, cal remarcar que un dels principis constitucionals fonamentals que es vulnera en aquest procés és el principi de presumpció d'innocència, ja que en aquests casos, queda en entredit degut a l'acció dels mitjans de comunicació que sovint ignoren el seu propi Codi Deontològic, fent que la presumpció d'innocència no sigui desmuntada pel normal desenvolupament del procés judicial, sinó que, en els casos on s'aplica aquesta Llei, ha de ser el propi inculpat el que demostri la seva innocència davant les greus acusacions a que són sotmesos i sotmeses. 

 Cal destacar, també que l'aplicació de la Llei Antiterrorista comporta necessàriament una declaració judicial davant els jutges de l'Audiència Nacional (hereva directa del Tribunal de Orden Publico franquista) ubicada a Madrid. Durant el trasllat els detinguts i detingudes pateixen tota mena de vexacions, i en arribar són reconeguts i reconegudes per metges forenses de dubtosa independència que neguen, sistemàticament, els maltractaments, fins i tot, quan aquests són evidents. Els fiscals de l'Audiència Nacional acostumen a construir l'acusació sota directrius ministerials i policials, posant-se en dubte la separació de poders pròpia d'un Estat de Dret. Val a dir que el ministeri fiscal espanyol és un organisme molt jerarquitzat i nomenat directament pel Govern. 

 Per altra banda la Llei Antiterrorista s'usa actualment per criminalitzar tota forma de pensament alternativa al discurs dominant, amb la intenció de deslegitimar-la per mitjà d'una aplicació arbitrària de la Llei a persones que participen de diferents moviments socials. 

 L'aplicació de la Llei Antiterrorista també serveix per crear un estat d'opinió a través dels mitjans de comunicació, que respon, fonamentalment, als interessos partidistes i a la necessitat de propagandístics resultats policials enfront de conflictes de caire essencialment polític. A més, l'arbitrarietat de la seva aplicació fomenta que no sigui tan sols l'inculpat o la inculpada el destinatari exclusiu de la repressió, sinó que també amics i familiars es troben indefensos davant el desconeixement i la por que suposa l'ús d'aquesta
 llei. 

 Per això les persones i entitats sotasignants exigim la derogació immediata de la Llei Antiterrorista i convoquem a la manifestació que sota el lema "Fora la Llei Antiterrorista" tindrà lloc el dia 3 de març a la ciutat de Barcelona.

Totes aquestes signatiures es publicaran a mitjans de febrer a un diari, per a convocar a la manifestació contra la Llei Antiterrorista del 3 de març. Les aportacions econòmiques (1000 pessetes per persona i entre 2000 i 5000 per entitat o col.lectiu) serviran per  poder pagar aquesta pàgina i poden efectuar-se també al compte corrent nº 2074-0002-4-2-2024523219 (Caixa de Terrassa)

NOM i COGNOMS	DNI	SIGNATURA	PROFESSIÓ	

NOM i COGNOMS	DNI	SIGNATURA	PROFESSIÓ